Ole Kallelid

Ole Kallelid (født 21. april 1967 i Stavanger, død 21. januar 2022 samme sted) var en norsk historiker og lokalpolitiker (Ap).
Ole Kallelid tok befalsskole på Lahaugmoen i -85/-86 og var utskrevet sersjant på Garnisonen i Sør-Varanger.  
Han startet etter dette på medisinstudier i Oslo, men byttet ettervert fagretning.
Han tok hovedfag i historie ved Universitetet i Bergen i 1993 og ble i 2003 ansatt ved Universitetet i Stavanger (UiS, frem til 2005 Høgskolen i Stavanger). Han har skrevet en rekke bøker, de fleste med lokalhistorisk innhold, blant annet det andre bindet i et firebindsverk om Stavangers historie, Sild og seil, om perioden 1815–1890, utgitt i 2012 av Stavanger kommune og Wigestrand Forlag. Han har også undervist ved Stavanger PrivatGymnas/Sonans og Stavanger Katedralskole (Kongsgård).

Fra 2011 var han folkevalgt for Arbeiderpartiet og var medlem av kommunestyret (frem til 2019 bystyret) i Stavanger.

Bøker 
 100 år i Valberggata : Havly hotell (2015)
 Gosenrevyen – det kjekkaste me vett! (2015, sammen med Gerhard Våland Sund)
 Hvorfor havnet de her? Kongsgård-elever forsker på skolens krigsofre (2013, sammen med Heidi Løge)
 Sild og seil (2012, redaktører: Knut Helle og Harald Hamre)
 Iduns Julekomedie - Ung teaterglede i 125 år (2011, sammen med Jørgen Jørgensen, Tor Dagfinn Dommersnes og Gerhar Våland Sund)
 Kongsgård. Stavanger katedralskole 1824–1999 (1999, sammen med Leif Kjetil Skjæveland)
 Avholdsbyen. Historien om avholdsbevegelsen i Stavanger (1996, sammen med Leif Kjetil Skjæveland)
 Faget som varte i 100 år. Historien til den trådløse telegrafien (1994, sammen med Leif Kjetil Skjæveland)

Han har også skrevet en rekke artikler og bokanmeldelser i ulike tidsskrift og aviser.

Referanser 

Norske historikere
Lokalpolitikere i Stavanger
Ap-politikere i Rogaland